Perintöveroa vastustava kansalaisaloite on ylittänyt 50 000 allekirjoituksen rajan. Aloite etenee eduskunnan käsiteltäväksi.

Kansalaisaloitteen mukaan vero on yhteiskunnalle ongelmallinen ja aiheuttaa ihmisille hankaluuksia avio- tai avopuolison tai muun läheisen kuoleman jälkeen.

Hallitus ennakoi tämän vuoden budjetissa perintö- ja lahjaveron tuotoksi 720 miljoonaa euroa. Nykyhallitus on keventänyt perintö- ja lahjaveron prosentteja kautta linjan, kun taas viime vaalikaudella perintö- ja lahjaverotusta kiristettiin.

Hallituspuolueiden keskustan ja kokoomuksen eduskuntaryhmien puheenjohtajat arvioivat STT:lle aiemmin, ettei perintö- ja lahjaverosta luopuminen kertaheitolla ole realistista.